สรรพสามิตบี้ค่ายรถสรุปภาษีภายใน1เดือน
สรรพสามิต เรียกผู้ประกอบการค่ายรถยนต์ถก สรุปโครงสร้างภาษีสรรพสามิตรถยนต์ใหม่ให้ได้ภายใน 1 เดือน
23 มี.ค. 2554

สรรพสามิต เรียกผู้ประกอบการค่ายรถยนต์ถก สรุปโครงสร้างภาษีสรรพสามิตรถยนต์ใหม่ให้ได้ภายใน 1 เดือน
นายพงษ์ภาณุ เศวตรุนทร์ อธิบดีกรมสรรพสามิต กล่าวว่า วันนี้กรมได้เรียกผู้ประกอบการค่ายรถยนต์ที่ค่ายทุกยี่ห้อ เพื่อหารือสรุปโครงสร้างภาษีสรรพสามิตรถยนต์ใหม่ให้ได้ภายใน 1 เดือน ตามคำสั่งของนายอภิสิทธิ์ เวชชาชีวะ นายกรัฐมนตรี
สำหรับทิศทางการโครงสร้างภาษีใหม่จะทำให้มีอัตราภาษีน้อยลง และอิงกับการปล่อยก๊าซคาร์บอนได้ออกไซด์ (CO2) หากมีการปล่อยน้อยก็จะได้ลดภาษี แต่หากทำไม่ได้ก็ต้องเสียภาษีเท่าเดิม หรือมากกว่าหากปล่อยเกินที่กำหนด โดยจะให้ผู้ประกอบการปรับตัว 3 ปี
นายมั่น พัธโน รมช.คลัง กำกับดูแลกรมสรรพสามิต กล่าวว่า กรณีที่ผู้ประกอบการรถยนต์ขอขยายเวลาการปรับตัว 7-8 ปี หลังโครงสร้างภาษีใหม่มีผลบังคับใช้ ไม่สามารถทำตามข้อเสนอภาคเอกชนได้ เนื่องจากนานเกินไป และทางกระทรวงอุตสากรรมยืนยันว่าผู้ประกอบการสามารถปรับตัวภายใน 3 ปี